**Midlertidig lokal regel om ballplassering i bunker**

**Formål:**

I forbindelse med koronasituasjonen er alle raker fjernet fra bunkerne. Dette for å hindre smittespredning.

Når en spillers ball ligger i en bunker, kan spilleren ta fritak uten straff én gang ved å plassere den opprinnelige ballen eller en annen ball i og spille fra dette fritaksområdet:

* Referansepunkt: Punktet til den opprinnelige ballen.
* Størrelse på fritaksområde målt fra referansepunkt: Én køllelengde fra referansepunktet, **men** med følgende begrensninger:
* Begrensninger for plassering av fritaksområde:
	+ Må ikke være nærmere hullet enn referansepunktet, og
	+ Må være i bunkeren.

Etter denne lokale regel må spilleren velge et punkt for å plassere ballen og bruke fremgangsmåten for å plassere tilbake en ball etter regel 14.2b(2) og 14.2e.

**Straff for å spille ball fra et feil sted ved brudd på lokal regel: Generell straff etter regel 14.7a.**